Diari Oficial de la Generalitat Valenciana


Sumari del DOGV 1220, del 10-01-1990 (1990/816223)

ACORD de 22 de novembre de 1989, del Consell de la Generalitat Valenciana, pel qual s'aprova definitivament el Projecte de Modificació Puntual del Pla General d'Ordenació Urbana de Crevillent.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1220

Data del DOGV
:   10-01-1990

Secció del DOGV
:   ALTRES DISPOSICIONS

Número del document
:   1990/816223


Data del document
:   22-12-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 22 de desembre de 1989, del Consell de la Generalitat Valenciana, pel qual s'aprova definitivament el projecte de modificació puntual del Pla General d'Ordenació Urbana de Crevillente.  
«Vist el Projecte de Modificació Puntual del Pla General d'Ordenació Urbana de Crevillent, pel que fa al canvi d'ubicació de terreny d'ús religiós i zona verda en el Sector Ronda Sud.  
Vist que el Ple de la Corporació Municipal, en sessió celebrada en data de 31 de maig de 1988, a la vista dels informes tècnics i del dictamen de la Comissió Municipal d'Urbanisme, acordà iniciar les actuacions pertinents per a la tramitació de la Modificació Puntual del Pla General d'Ordenació Urbana, aprovat definitivament en data 22 de desembre de 1983, en el sentit de canviar la ubicació actual del terreny destinat al culte per una altra parcel·la, actualment qualificada de zona verda, de manera que no signifique cap minva en cap dels usos que es modifique i havent de garantir el compromís compensatori metre a metre, amb càrrec a la parcel·la propietat del bisbat.  
Vist que el Ple de la Corporació Municipal, en sessió celebrada en data de 28 de juny de 1988, per majoria dels assistents i complint amb el quòrum de majoria absoluta legal, a la vista de l?informe preceptiu del Secretari General i del dictamen de la Comissió informativa d'Urbanisme Planejament acordà aprovar inicialment el projecte esmentat, procedir a l?obertura del tràmit d'informació pública i suspendre les llicències que estiguessen en contradicció amb les modificacions proposades.  
Vist que l'acord citat fou publicat en el diari Información d'Alacant de data 25 de juliol de 1988, i no es presenta durant el corresponent període d'exposició pública d'un mes cap escrit o reclamació respecte d'això.  
Vist que el Ple de la Corporació Municipal en sessió celebrada en data de 29 de setembre de 1988, a la vista del resultat del període d'exposició pública i del dictamen de la comissió Municipal Informativa de Planejament, acordà aprovar provisionalment el Projecte de Modificació Puntual del Pla General d'Ordenació Urbana per al canvi d'ubicació dels terrenys d'ús religiós en el sector Ronda Sud.  
Vist que la Comissió Territorial d'Urbanisme d'Alacant en sessió celebrada en data de 30 de novembre de 1988 acordà informar favorablement el projecte.  
Vist que el Conseller d'Obres Públiques, Urbanisme i Transports informà favorablement sobre el projecte mitjançant resolució de data 6 de març de 1988.  
Vist que en data de 29 de juny de 1989 la Comissió Permanent del Consell d'Estat emeté dictamen favorable respecte d'això en el sentit que "pot elevar-se a l'aprovació definitiva del Consell de la Generalitat Valenciana el Projecte de Modificació del Pla General d'Ordenació Urbana de Crevillent".  
Atés que la modificació en qüestió consisteix en una permuta d'usos del sòl, entre dues parcel·les qualificades una per a ús religiós i una l'atra per a zona verda, tot això per tal d'adequar cadascuna d'elles a l?ús que hi és més adient.  
Atés que la modificació proposada no afecta a l?estructura general i orgànica del territori ni s'efectua cap minva dels usos esmentats.  
Atés que s'estima correcta la tramitació i s'ajusta al que estableixen els articles 40, 41, 49 i 50 de la Llei del Sòl.  
Vists els preceptes legals citats, la Llei del Sòl, la Llei de Procediment Administratiu i la resta que hi són d'aplicació, a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament el Projecte de Modificació Puntual del Pla General d'Ordenació Urbana de Crevillent, pel que fa al canvi d'ubicació de terrenys d'ús religiós en el sector Ronda Sud».  
Contra aquest acorda que exhaureix la via administrativa, es pot interposar recurs de reposició, previ al contenciós administratiu, davant el Consell de la Generalitat Valenciana en el termini d'un mes.  
València, 22 de novembre de 1989.  
El Conseller Secretari del Govern Valencià,   
EMERIT BONO I MARTINEZ